**TIEDOTE KOTEIHIN 17.02.2023**

Varhaiskasvatuksen asiakasmaksujen tulorajat muuttuvat 1.3.2023

Varhaiskasvatuksen asiakasmaksulaki (1503/2016) muuttuu 1.3.2023 siten, että asiakasmaksuja alennetaan korottamalla maksujen perusteena olevia tulorajoja 33 prosenttia.

Maksujen perusteena oleva maksuprosentti säilyy ennallaan (10,7%).

Varhaiskasvatuksen asiakasmaksulaki ei muutu muilta osin.

Varhaiskasvatuksesta perittävä enimmäismaksu on ensimmäisen lapsen osalta edelleen 295 €/kk ja alin perittävä maksu on 28 €/kk. Toisesta lapsesta perittävä maksu on enintään 40 % nuorimman lapsen maksusta. Seuraavien lasten maksu on

20% nuorimman lapsen maksusta.

**TULORAJAT**

|  |  |  |  |
| --- | --- | --- | --- |
| Perhekoko |  Tuloraja €/kk | Maksu 28 €, tulot alkaen  | Maksu 295 €, tulot alkaen |
| 28€  |  28€ |  295€ |  295€ |
|  | 1.8.2022 | **1.3.2023** | 1.8.2022 | **1.3.2023** | 1.8.2022 | **1.3.2023** |
| 2 | ~~2913~~ | 3874 | ~~3175~~ | 4136 | ~~5665~~ | 6626 |
| 3 | ~~3758~~ | 4998 | ~~4020~~ | 5260 | ~~6510~~ | 7750 |
| 4 | ~~4267~~ | 5675 | ~~4529~~ | 5937 | ~~7019~~ | 8427 |
| 5 | ~~4777~~ | 6353 | ~~5039~~ | 6615 | ~~7529~~ | 9105 |
| 6 | ~~5284~~ | 7028 | ~~5546~~ | 7290 | ~~8036~~ | 9780 |

Jos perhekoko on suurempi kuin kuusi, tulorajaa korotetaan 262 € / alaikäinen lapsi.



**1.3.2023 voimaan tulevat maksupäätökset tehdään nyt järjestelmässä voimassa olevilla tulotiedoilla. Jos tulotiedot ovat ajan tasalla, asiakkaan ei tarvitse tehdä mitään. Päätös tulee postitse kotiin. Maksuttomia (0,00€/kk) päätöksiä ei tehdä uudelleen, ellei asiakas itse ilmoita tulomuutoksesta. Ilmoitusvelvollisuus on asiakkaalla.**

**Korkeimman maksun hyväksynnät (ilman tulotietoja), pysyvät ennallaan, kunnes asiakas itse ilmoittaa pyynnön tulotietojen tarkistuksesta ja toimittaa tarvittavat tositteet. Maksun tarkistus tehdään sen kuukauden alusta, jolloin tositteet/suostumukset on toimitettu.**

 Lisätietoja:

Toimistosihteeri/varhaiskasvatuslaskutus Riitta Hilli 040 726 3553

 riitta.hilli@inari.fi

Varhaiskasvatusjohtaja Pirkko Saarela 040 744 1259

 pirkko.saarela@inari.fi

Varhaiskasvatusyksikön johtaja Krista Leivo 040 744 1210

 krista.leivo@inari.fi